**Proces verbal,**

**Încheiat, azi, 11.05.2022**

Azi, data de mai sus, a avut ședința ordinară a Consiliului Local Cătina la Centrul de zi Cătina, convocată prin Dispoziția Primarului nr.126/05.05.2022, la care au participat 11 consilieri locali și dl. Gîndac Ion, în calitate de delegat sătesc.

Președinte de ședință: dl Negoiță Gheorghe.

Ordinea de zi:

1. Aprobarea procesului-verbal al şedinţei anterioare;

2. Proiect de hotărâre privind modificarea Hotărârii Consiliului Local nr. 12 din 25.02.2022 privind aprobarea structurii organizatorice (organigrama) și a statului de funcții (funcții publice și funcții contractuale) al aparatului de specialitate al primarului comunei Cătina

Inițiator : Primar : ing. Alexandru - Constantin Fulgeanu

 3. Proiect de hotărâre privind stabilirea locației de depozitare provizorie a deșeurilor rezultate din construcții și demolări.

Inițiator : Primar : ing. Alexandru - Constantin Fulgeanu

4. Diverse.

Doamna secretară supune la vot procesul verbal al ședinței anterioare care se aprobă cu 11 voturi „pentru”.

D-l Președinte dă cuvântul domnului Primar pentru a prezenta ordinea de zi.

Se depune jurământul de începere a mandatului, conform art.117 din O.U.G nr. 57/2019 privind Codul administrativ, de către consilierii validați de către Judecătoria Pătârlagele: Geantă Virgil și Diaconu Gheorghe

Dl Geantă Virgil mulțumește membrilor Consiliului Local și domnului Primar pentru sprijinul acordat și pentru susținerea validării mandatului.

1. Proiect de hotărâre privind modificarea Hotărârii Consiliului Local nr. 12 din 25.02.2022 privind aprobarea structurii organizatorice (organigrama) și a statului de funcții (funcții publice și funcții contractuale) al apartului de specialitate al primarului comunei Cătina

Dl Primar : se impune modificarea prin transformarea a doua funcții contractuale în funcții publice

Dl Radu : nu cunosc care este problema cu funcționarii publici, există un post de șofer.

Dl Primar : avem totul la dosar , nu înțeleg care este problema, suspend ședința acum, întrebarea este ostentativă și lipsită de logică.

Dl Primar : asta este procedura legală ; ar trebui sa-l suspendăm pe domnul Radu, cerem certificat.

Dl Primar : nu am ce să răspund, nu sunt de acord, nu am nimic sa-i răspund, trecem peste.

Dl Radu Gheorghe : nu am întrebat să pierdem timpul, dacă iau cuvântul o fac pentru că este constituțional, vreau să știu care este numărul, atât.

Dl Primar: sunteți de acord cu așa ceva? Face mișto de noi, avem o pregătire, un statut, domnul Radu face mișto de noi, ne-a ținut 30 de ani, întreabă de funcționari publici acum.

Dl Președinte: răspunsul poate să-l dea oricine, a-ntrebat doar.

Dl Primar: Nu poți face mișto de mine.

Se supune la vot proiectul de hotărâre. Se aprobă cu 10 voturi pentru. Dl Radu se abține deoarece știe că sunt 21 de posturi.

Dl Primar: dacă doamna secretară a semnat pentru poliția locală.

2. Proiect de hotărâre privind modificarea Hotărârii Consiliului Local nr. 12 din 25.02.2022 privind aprobarea structurii organizatorice (organigrama) și a statului de funcții (funcții publice și funcții contractuale) al apartului de specialitate al primarului comunei Cătina

Inițiator : Primar : ing. Alexandru – Constantin Fulgeanu

Dl.Primar : Ca măsură de la mediu trebuie să avem loc pentru terenul unde să ducem și să colectăm deșeurile din demolări la capul punții; este o locație provizorie, o să aducem și tomberoane, avem și la ieșire din comună pe partea dreaptă un loc pentru depozitare, resturi vegetale.

Avizul comisiilor: favorabil.

Dl Radu: nu am găsit avize de la mediu și D.S.P.

Dl Primar: nu avem avize, după ce le facem le avizăm, întrebarea nu are fundament, furăm curent.

Dl Președinte de ședință: proiectul este bun deoarece oamenii depozitau peste tot, este o inițiativă bună.

Dl Radu Gheorghe: Necesitatea acestor puncte este bine-venită; la capul punții sunt două izvoare -Bâsca Chiojd și torentul de la Stan Ungureanu. Unde se duce apa?

Dl Primar: Și la monumentul eroilor am constatat că nu avem carte funciară, nu avem autorizație de construcție pentru gardul de acolo, nici pentru monument, nu sunt documente.

Dl Radu Gheorghe: vreau să vă spun că domnul Primar face niște aprecieri care nu pot fi duse la nesfârșit, executivul nu este să conducă liniștit.

Dl Primar: De săptămâna viitoare o să umpli pachețele, îți promit.

Dl Geantă Florin: dacă o luăm pe cele două izvoare sunt numai wc-uri, deci, despre ce vorbim?

Dl Președinte: la Primărie întâmpinăm probleme, discutăm omenește.

Dl Primar: săptămâna viitoare nu mai are liniște, o să-l întreb de ce nu s-au dat titluri de proprietate.

Dl Radu Gheorghe: nu era pe ordinea de zi.

Se supune la vot proiectuld e hotărâre, care se aprobă cu 10 voturi „pentru”, o abținere -domnul Radu Gheorghe;

Dl Primar: Este vina noastră că ne lăsăm mințiți, nu trece peste cadavrul meu, da.

 Dl Mihăilă: Se defrișează la capul podului, ce se face acolo?

 Dl Mărăcineanu: nu ați propus acolo piața?

Dl Primar: nu am discutat aici; pe data de 2 iulie, vă invit la Drăgaică, mai puțin pe dl. Radu Gheorghe și pe doamna Diaconu Dorina.

Domnul președinte declară lucrările ședinței închise.

Drept pentru care a fost încheiat prezentul proces-verbal.

 **Președinte de ședință, Secretar General al U.A.T.**

 **Gheorghe NEGOIȚĂ Dorina DIACONA**